Systema Naturae

Το Systema Naturae (τίτλος στη λατινική γλώσσα, που σημαίνει «Σύστημα της Φύσεως») είναι ένα από τα σημαντικότερα έργα του μεγάλου Σουηδού βοτανολόγου, ζωολόγου και ιατρού Κάρολου Λινναίου (1707-1778). Με αυτό εισήχθη αρχικά και τελικά επικράτησε στη βιολογία η διωνυμική ονοματολογία για τις ονομασίες όλων των φυτικών και ζωικών οργανισμών. Η πρώτη έκδοση του βιβλίου έγινε το 1735. Ωστόσο η δέκατη έκδοση (1758) ήταν η σημαντικότερη και ο πλήρης τίτλος της ήταν Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis δηλαδή «Σύστημα της Φύσεως ανά τα τρία βασίλειά της, σύμφωνα με τις κλάσεις, τις τάξεις, τα γένη και τα είδη, με περιγραφές, διαφορές, συνώνυμα, τόπους». Αυτή η έκδοση θεωρείται η αφετηρία της ονοματολογίας των ζώων.

Το 1766-1768 ο Λινναίος δημοσίευσε την κατά πολύ επαυξημένη 12η έκδοση του βιβλίου, την τελευταία που συνέγραψε ο ίδιος. Μία ακόμα επιπλέον επαυξημένη έκδοση έγινε από τον Γιόχαν Φρήντριχ Γκμέλιν από το 1788 έως το 1793. Από τις αρχές του 20ού αιώνα τουλάχιστον οι ζωολόγοι αναγνωρίζουν αυτή ως την τελευταία (13η) έκδοση του έργου, γεγονός που επισημοποιήθηκεOpinions and Declarations rendered by the International Commission on Zoological Nomenclature, τόμος 8, σσ. 167–178. από τη «Διεθνή Επιτροπή επί της Ζωολογικής Ονοματολογίας» (ICZN) στις 26 Οκτωβρίου 1954.

Ο Λινναίος δημοσίευσε την πρώτη έκδοση του Systema Naturae όχι στην πατρίδα του Σουηδία, αλλά κατά την παραμονή του στην Ολλανδία.

Παραπομπές

Εξωτερικοί σύνδεσμοι

 Το βιβλίο στο Linné online

Κατηγορία:Επιστημονικά βιβλία
Κατηγορία:Βιβλία του 18ου αιώνα